**Putujme spolu so Svätým Otcom Františkom**

 **Šaštín, 15. septembra 2021**

**PRAKTICKÉ USMERNENIA**

**Odchod autobusu spod kostola** ( pri mestskej tržnici, OD Váh ) **bude o 04.00.**

Miesta v sektoroch treba zaujať **najneskôr do 8.00.** Následne budú uzavreté príjazdové aj prístupové cesty, takže sa viac nebude možné dostať do areálu.

**Začiatok svätej omše je o 10.00.**

**Základné informácie:**

* **Dokumenty potrebné k vstupu na podujatie:**
	+ - Občiansky preukaz
	+ - QR kód, ktorý ste obdržali pri registrácie na podujatie v [registračnom systéme](https://registracia.navstevapapeza.sk/sk/registracia/sastin/).
* **Vstup na podujatie**

Ako bude prebiehať vstup na podujatie : **Kontrolné body pre vstup na podujatie sa otvárajú od 18.00 hod. 14.9.2021.**

Kontrolné body budú vyznačené na mapke areálu

##### Ako prebieha kontrola, čo si nachystať?

Kontrola očkovania (vytlačený dokument, ktorý dostanete z registrácie s QR kódom + občiansky preukaz) => nasleduje kontrola QR kódu pre vstup do sektora (prichystať QR kód z registrácie na podujatie) => nasleduje bezpečnostná kontrola => vstup do sektora.

**Dôležité:** Sektor, do ktorého vstúpite a budete v ňom registrovaný sa nesmie meniť. Ak z neho vyjdete kvôli vode alebo návšteve toalety, treba sa vrátiť to toho istého sektora, z ktorého ste vyšli. Vzhľadom na aktuálne epidemické opatrenia ste po vstupe do sektora registrovaný vzhľadom na prípadné epidemiologické trasovanie. Voda a hygienické zázemie bude pre Vás k dispozícii v línii Vášho sektora.

* **Uzatvorenie prístupových ciest a sektorov**
	+ - Uzatvorenie príjazdových ciest na podujatie je v čase od 8.00 hod. 15.9.2021
	+ - Uzatvorenie vstupov na kontrolných bodoch je v čase od 8.00 hod. 15.9.2021
	+ - Bezpečnostné kontroly a otvorenie sektorov v Šaštíne sa začne 14.9.2021 od 22:00
	+ - VIP sektory (+ sektory kňazi, rehoľníci, ZŤP) sa otvoria 15.9.2021 o 05:00.
* **Bezpečnostné pokyny**

Na svätú omšu si prineste len nevyhnutné osobné veci a príp. občerstvenie (v sektore sa nebude nič predávať ani sa nebude dať zakúpiť občerstvenie). V čo najväčšej miere obmedzte nosenie kovových predmetov (mobilné telefóny, kamery, fotoaparáty, ďalekohľady, zväzky kľúčov, retiazky, hodinky, termosky, nožíky, stoličky a pod.) Osobné veci nenechávajte bez dozoru.

Do kontrolovaných priestorov je zakázané vnášať strelné zbrane a ich repliky, slzotvorné prostriedky, elektrické paralyzátory, nože a pod.

Na mieste slávenia svätej omše bude počas dní pred a počas konania návštevy vyhlásená bezletová zóna pre leteckú prevádzku. Toto obmedzenie je platné aj pre malé bezpilotné lietadlá - drony.

##### Občerstvenie

Stánky s možnosťou zakúpenia občerstvenia budú na parkoviskách **P3, P5, P8, P10 a P12.**

**Predpokladaný príchod do Nového Mesta nad Váhom je cca 14.00.**

**Cena autobusu vám bude ešte oznámená.**

Zbierať sa bude pred vstupom do autobusu.